आसाम बिधान सभा बिसाइख’थिनि गोख्रों बारहुंखानि समावनो कक्राझारआव हर्खाबै गोबां बिबांनि हाथियार बोखांदों। मोनसे स्रोद सुलुंनि बिथाजों सं दान्नानै कक्राझार पुलिसआ सम्बारनि फुंबिलियाव कक्राझार जिल्लानि गसाइगाव महकुमानि सिङाव थानाय सराइबिल पुलिस आउट पष्टनि बेन्दोंआव थानाय रिपु रिजाफ हाग्रा ओनसोलनिफ्राय गं 3 AK 56 राइफलजों लोगोसे गं 3 मेगजिन, गर 157 राउण्ड गोथां गुलि आरो 1 बस्था माइरं लोगोसे थाव बानलु आरो जोमग्रा कम्बलफोरखौ बोखांनो हायो होन्ना पुलिसनि सुलुङाव फोरमायदों।